આ પ્રસંગે ગોલ્ડન ઇન્ટરનેશનલ એક્સેલન્સ એવોર્ડ ‘ગુજરાત ટાઇમ્સ’ના ચેરમેન-પબ્લિશર પદ્મશ્રી ડો. સુધીર પરીખને પ્રદાન કરવામાં આવ્યો હતો. જાણીતા એલર્જિસ્ટ-ઇમ્યુનોલોજિસ્ટ તેમ જ ટ્રાયસ્ટેટ એરિયાના ઉદ્યોગપતિ ડો. સુધીર પરીખને તેમની પરોપકારી પ્રવૃત્તિ તેમ જ યુએસ-ઇન્ડિયા સંબંધોમાં તેમના પ્રદાન બદલ સન્માનિત કરવામાં આવ્યા હતા. ડો. સુધીર પરીખે થિન્ક ટેન્ક પરીખ ફાઉન્ડેશન ફોર ઇન્ડિયા’ઝ ગ્લોબલ ડેવલપમેન્ટની સ્થાપના કરી છે, જે વિશ્વમાં હકારાત્મક બદલાવ લાવવા નવા વિચારોનું સર્જન કરવામાં ભારતીય-અમેરિકનો અને અમેરિકી નિષ્ણાતોને પ્લેટફોર્મ આપે છે.